Fabinyi Tamás evangélikus és Beer Miklós katolikus püspök szólal fel a menekültek érdekében az ENSZ Menekültügyi Főbiztosságának (UNHCR) új videóján. Az egyházi vezetők a menekülőket saját magukhoz hasonlítják, és – a ma Magyarországon élők számára már-már kirívó, humánus megközelítésben és hangnemben – az erőszak áldozataként, segítségre szoruló emberekként beszélnek róluk.

Az UNHCR annyira összeegyeztethetetlennek ítélte a menedékkérők kötelező fogva tartásának elrendelését az európai és a nemzetközi joggal, hogy már áprilisban arra szólította fel az uniós tagországokat, hogy a dublini egyezményt felfüggesztve ne küldjenek vissza több embert Magyarországra.